Мария Виктория Атенсия
Ако красотата…

Превод от испански: Рада Панчовска, —

chitanka.info

Ако красотата трябва да отстъпи в свежестта си,

не оставяй да погасне в мен всесилието й,

че ако отдадох преднина на други дарове, то аз

не подминах ценността висока на подаръците ти:

така примерната красота, с която ме отрупа,

или тъй се струваше на повече от мен обичания ми,

ми отпусна да се наслаждавам все по-силно

на разпалена любов, препълваща с излишък

отнапред приготвения съд, на срещата донесен.

Понапукала се глината му, без кърпежи или стеги,

остави ми достолепие, което да отдалечи смъртта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.